

**Magyar Labdarúgó Szövetség**

 

**Csongrád MEGYEI TORNA RENDSZERŰ FUTSAL U-13 BAJNOKSÁG**

**A Csongrád megyei torna rendszerű serdülő U-13 korosztályú futsal bajnokság versenykiírása**

**2018 – 2019.**

**ELŐZETES**



Tartalom

1. A bajnokság szervezője és rendezője, a verseny típusa 2

2. A bajnokság célja 2

3. A bajnokság nevezési és részvételi feltételei 2

4. A bajnokság nevezési eljárása során betartandó határidők 3

5. A bajnokság résztvevői és az osztály létszáma 3

6. A bajnokság rendszere 4

7. A bajnokság időrendje 4

8. A bajnokság helyezéseinek eldöntése 4

9. A bajnokság díjazása 4

10. A bajnokság költségei 4

11. Játékjogosultság 5

12. A futsal játékosok felszerelése 5

13. Csarnok és játéktér 5

14. Média 5

15. Egyéb rendelkezések 6

17. Záró rendelkezések 7

#### A bajnokság szervezője és rendezője, a bajnokság típusa

##### A versenyt a Magyar Labdarúgó Szövetség (továbbiakban: MLSZ) írja ki.

#####  A működtetésével az MLSZ Csongrád Megyei Igazgatóságát bízza meg

##### A 2018-2019. évi Csongrád megyei serdülő U-13 korosztályú futsal bajnokság (továbbiakban: U-13) amatőr rendszerű bajnokság.

#### A bajnokság célja

##### A futsal fejlesztésére vonatkozó sportszakmai feladatok megvalósítása a futsal U-13 bajnokság keretein belül.

##### Az U-13 bajnokságban résztvevő csapatok színvonalas versenyzésének folyamatos biztosítása.

##### A 2018-2019. évi serdülő U-13 korosztályú megyei futsal bajnokság eldöntése.

##### A mérkőzések nézőinek színvonalas szórakoztatása, a futsal népszerűsítése.

##### A Fair Play elv érvényre juttatása, és a Fair Play magatartásforma népszerűsítése.

#### A bajnokság nevezési és részvételi feltételei

##### A bajnokságban részt vehet:

###### Az a sportvállalkozás, sportegyesület, amellyel szemben a bíróság nem rendelte el a sportszervezet felszámolását, továbbá amely sportszervezet végelszámolás vagy kényszer-végelszámolás alatt nem áll,

###### Az a sportegyesület, amely nem határozta el feloszlását.

###### Az a sportvállalkozás, amelynél végelszámolási eljárás nem indult.

##### A sportszervezet a nevezés elfogadásával szerez jogot a versenyben való részvételre.

##### A verseny év időtartalma alatt a sportszervezet sem a versenybe való nevezés, sem a versenyben való indulás jogát nem ruházhatja át, az erre irányuló szerződés a 2004. évi I. törvény (Sporttörvény) 33.§ (2) és a 2011. évi CLXXII. törvény 31.§ (2) bekezdése értelmében semmis.

##### A sportszervezet a nevezés elfogadásával szerez jogot a versenyben való részvételre.

##### A sportszervezet nevezési díjat fizet. A nevezési díj összege: **15.000.- Ft (1.500 Ft, azaz ezerötszáz forint, mivel a támogatási intenzitás 90%-os),** melyet a nevezés határidejéig az MLSZ Csongrád Megyei Igazgatóság számlájára utal át, vagy fizet meg.

##### A sportszervezet írásban nyilatkozik arról, hogy az MLSZ valamennyi szabályzatát és rendelkezését elfogadja, mely nyilatkozatot a nevezés határidejéig az MLSZ felé benyújt.

##### Nincs 90 napnál régebbi, lejárt köztartozása, amit a nevezéskor hivatalos igazolások eredeti példányainak benyújtásával tanúsít (NAV, önkormányzat-helyi iparűzési adó).

##### A sportszervezet írásban igazolja, hogy az MLSZ-szel, vagy a Csongrád Megyei Szervezeti Egységekkel szemben nincs lejárt tartozása.

#### A verseny nevezési eljárása során betartandó határidők

##### A Csongrád Megyei Igazgatóság által kiadott nevezési lap, valamint mellékletei benyújtásának határideje: **2018. november 10.-e 12:00** óra.

##### A nevezéseket elektronikusan az IFA rendszerben kell benyújtani. Hiánypótlásra egyszeri alkalommal van lehetőség.

##### A hiánypótlás határideje: 2018. november 15. 12.00 óra

##### A nevezés és hiánypótlás során benyújtott dokumentumok feldolgozása folyamatos, végső határideje: 2018. november 13.

#### A bajnokság résztvevői és az osztály létszáma

##### A bajnokságba minden sportszervezet benevezhet, aki elfogadja és teljesíti a nevezési feltételeket.

##### A verseny kiírója két kategóriába rendezi meg a bajnokságot, ha azt a nevezetett csapatok létszáma megengedi. **„A”** csoport (erősebb csapatok) illetve **„B”** csoport (könnyebb csapatok), kérjük a nevezéskor jelöljék mega a kívánt kategóriát.

#### A verseny rendszere

##### **A verseny év alapszakasza 2018. december 01-én kezdődik és 2019. március 1-én ér véget. A középdöntők és döntők 2018. március 2.-tól kerülnek lebonyolításra.**

##### A csapatokat a Csongrád Megyei Igazgatóság Versenybizottsága a nevezések számától függően területi elv alapján egy, vagy több csoportba (régióba) sorolhatja.

##### A Versenybizottság a csapatokat négyes csoportba sorolja.

##### Minden csapat TAO értékelési elvek szerinti torna rendszerű lebonyolításban rendezi a mérkőzéseket, azaz minden csapat egy alkalommal rendez tornát, ahol mindenki játszik mindenkivel.

##### A csoport első csapata jut a középdöntőbe vagy a döntőbe, melynek szervezése az MLSZ Csongrád Megyei Igazgatóság feladata.

##### Az MLSZ Csongrád Megyei Igazgatóság Versenybizottságának lehetősége van csoportszámok függvényében legjobb második helyezett csapatokat is továbbjuttatni, de erről a Versenybizottsági döntést legkésőbb az első torna lejátszásáig meg kell hoznia.

#### A bajnokság időrendje

##### A verseny hivatalos játéknapja: **péntek(legkésőbbi kezdési időpont 16:00),** **szombat és vasárnap.**

#### A bajnokság helyezéseinek eldöntése

##### A bajnokság helyezési sorrendjét a mérkőzéseken megszerzett pontok összege határozza meg.

##### A mérkőzés győztese 3, döntetlen eredmény esetén mindkét sportszervezet 1-1 pontot kap. Vereség esetén a csapat nem kap pontot. A helyezések az összpontszámok szerinti rangsor alapján kerülnek meghatározásra. (Első helyezett: legtöbb szerzett pont; Utolsó helyezett: legkevesebb szerzett pont).

##### Azonos pontszám esetén a sorrendet az alábbiak szerint kell megállapítani

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. az egymás ellen játszott bajnoki mérkőzéseken az idegenben lőtt több gól; |
| 7. sorsolás. |

#### A bajnokság díjazása

##### Az MLSZ Csongrád Megyei Igazgatósága a verseny 1-3. helyezést elért csapatait serleggel, jutalmazza, továbbá csapatonként:

 1. helyezett 15 db aranyozott érem,

 2. helyezett 15 db ezüstözött érem,

 3. helyezett 15 db bronzérem,

#### A bajnokság költségei

##### Az egyes mérkőzések rendezési költségeit a pályaválasztó sportszervezetek fizetik.

##### A vendégcsapatokat részvételük kiadásai (utazás, étkezés, szállás, stb.), valamint a csapatot elkísérő szurkolók mellett közreműködő saját rendezőiknek költségei terhelik.

#### Játékjogosultság

##### Európai Unió-beli és azzal azonos elbírálású futsal játékosok:

A mérkőzéseken a sportszervezet számbeli korlátozás nélkül jogosult azokat a futsal játékosait szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkrimináció mentes elbírálást biztosít a munkakörülmények tekintetében az Európai Unió egész területén. (Ezen pontban meghatározott országok listáját az MLSZ folyamatosan közzéteszi.)

##### Egyéb országok futsal játékosai:

Azon országok futsal játékosiból, akik állampolgárságuk alapján kívül esnek a fenti bekezdésben meghatározott országok körén („egyéb országok”), mérkőzésenként legfeljebb 4 futsal játékos szerepeltethető egy időben.

#### A futsal játékosok felszerelése

##### A csapatok kötelesek egységes sportfelszerelésben pályára lépni (mez, nadrág, sportszár).

##### A futsal játékosok a verseny során mezszámmal kötelesek játszani.

##### A futsal játékosok sportfelszerelésükön viselhetik az egyesület címerét, valamint reklámot oly módon, hogy az a számozást és a futsal játékos nevét ne zavarja.

##### A futsal játékosok sportfelszerelésén a reklám elhelyezése a sportszervezet hatáskörébe tartozik azzal a kikötéssel, hogy a mez bal karján a verseny névadójának nevét, logóját az MLSZ vonatkozó szerződése szerint (valamennyi csapat, valamennyi játékosa) köteles megjeleníteni.

#### Csarnok és játéktér

A bajnoki mérkőzéseket az egész bajnoki évben az MLSZ Infrastruktúra Szabályzatának megfelelő, legalább II. osztályú csarnokban (teremben) kell lebonyolítani, amely csarnoknak a Csongrád Megyei Igazgatóság hitelesítésével kell rendelkezniük.

#### Média

##### A sportszervezetek marketing-, reklám- és média kötelezettségeit, feladatait a Reklám- és Marketing Kézikönyv mindenkor hatályos verziója tartalmazza.

##### Az verseny vagyoni értékű jogainak értékesítéséből származó bevétel elosztási szabályzatát az MLSZ Futsal Bizottság javaslata alapján az MLSZ Elnöksége hagyja jóvá.

#### Egyéb rendelkezések

##### Amennyiben a Csongrád Megyei Igazgatóság Versenybizottsága a mérkőzés előre kisorsolt és kijelölt napját és időpontját megváltoztatja azt köteles a sportszervezetekkel előre, írásban legalább 5 nappal a mérkőzés új időpontja előtt közölni.

##### Az U-13 futsal mérkőzésen a **2006.01.01. – 2007.12.31,** illetve **maximum 3 fő 2008-ban** született játékos(ok) játszhatnak.

##### A sportszervezet valamennyi sportvezetője, játékosa, edzője köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a futsalsportág és a szponzorok, valamint a média jó hírnevét szolgálja.

##### A teremben – lehetőség szerint – játékidőmérő órát kell elhelyezni úgy, hogy azt valamennyi játékos láthassa, valamint egy olyan táblát is fel kell szerelni, amely mutatja a halmozott szabálytalanságokat és az eredményt.

##### Legalább 30 perccel a mérkőzés hivatalos kezdési időpontja előtt kötelesek a csapatok a versenyjegyzőkönyvet és az igazolásokat leadni a játékvezetőknek.

##### **A mérkőzések játékideje: 2 x 15 perc, futó órával.**

##### **Pályaméret:** futsal pálya

##### **Labda méret:** 3-as futsal labda

##### **A csapatok kereteit az egyesületek kötelesek első mérkőzés időpontjáig megadni(abban az esetben, ha az U13 korosztályban torna vagy/és bajnoki rendszerben egynél több csapatot indítanak), amit az MLSZ Csongrád Megyei Igazgatóság honlapján közzé tesz. A keretek közt átjátszási lehetőség nincs.**

##### A mérkőzéshez szükséges (a FIFA által előírt) szabályos labdáról a pályaválasztó csapat köteles gondoskodni és köteles 3 db tartalék labdát is biztosítani a mérkőzésekre, továbbá megkülönböztető trikót is.

##### A kispadon, a cserejátékosokon kívül csak a verseny elején leadott valamint az MLSZ regisztrációs rendszerében nyilvántartási számmal és regisztrációs kártyával rendelkező hivatalos személyek (vezetőedző, pályaedző, orvos, gyúró, technikai vezető) tartózkodhatnak.

##### A mérkőzéseken jegyzőkönyv használata kötelező (papír vagy elektronikus)!

##### A csarnokokban, teremben a reklám elhelyezése a sportszervezet hatáskörébe tartozik azzal a kikötéssel, hogy a verseny névadójának nevét, logóját az MLSZ vonatkozó szerződése szerint (valamennyi csapat, valamennyi sportcsarnokban, teremben) köteles megjeleníteni.

##### **A mérkőzésen csak azok a futsal játékosok szerepelhetnek, akik a kezdéskor jelen vannak.**

##### A versenyben a FIFA FUTSAL játékára vonatkozó szabályok érvényesek, a halmozott szabálytalanságok számolását kivéve.

a játékvezetők az előnyszabály alkalmazásával továbbengedhetik a játékot, ha a csapat még nem érte el a **három** halmozott szabálytalanságot, és az ellenfél nem semmisített meg gólt vagy nyilvánvaló gólszerzési lehetőséget.

Közvetlen szabadrúgás csapatonként a **negyedik** halmozott szabálytalanságtól kezdve mindkét félidőben.

A második büntetőpontot 10 m-re a kapuvonal középpontjától a kapufák között és azoktól egyenlő távolságra kell megjelölni.

##### A verseny kezdetét követően a versenykiírásban és a Díjfizetési Rendben meghatározott határidők megsértése fegyelmi eljárást von maga után.

##### A verseny lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a futsal sportágra vonatkozó törvényeket, szabályzatokat kell betartani.

#####  Ki nem állás esetén a vétkes csapat 10.000 Ft-os büntetést köteles fizetni.

##### Csoportbeosztás utáni visszalépés esetén, a visszalépő egyesületnek 30.000 Ft-os díjat kell az Csongrád Megyei Igazgatóság felé megfizetni.

#### Záró rendelkezések

A) A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.

B) A, Versenyszervező a Magyar Labdarúgó Szövetség Csongrád Megyei Igazgatósága.

C) A versenykiírásban nem szabályozott vitás kérdésekben a Magyar Labdarúgás versenyszabályzata az irányadó